OpenLLM-France/wikimedia huggingface dataset:
# Joaquín Calomarde Gramage

Joaquín Calomarde Gramage (València, 30 de novembre de 1956 - València, 20 de març de 2019) fou un polític valencià.
Llicenciat en Filosofia i Ciències de l'Educació i catedràtic de Batxillerat, desenvolupà diverses tasques de responsabilitat sota les sigles del Partit Popular on milità fins al 2007. Calomarde fou diputat a les Corts Valencianes (III Legislatura, 1991-1995), president del Consell Escolar Valencià, vicepresident del Consell Valencià de Cultura i diputat al Congrés dels Diputats a les eleccions de 2000 i 2004.
El 14 d'abril de 2007 va fer pública una carta al president del PP comunicant-li la seva baixa. Calomarde havia publicat un article d'opinió el 29 de març en el diari El País. El seu partit havia comunicat dies abans als seus membres que s'abstinguessin de participar en qualsevol mitjà de comunicació del grup PRISA fins que el seu president, Jesús de Polanco, es disculpés per unes declaracions que van considerar ofensives. El Partit Popular el va destituir del càrrec de portaveu adjunt del grup parlamentari en la comissió d'Educació. Posteriorment, Calomarde va criticar en un diari digital la falta de rigor del seu partit al parlar de terrorisme i va acusar Mariano Rajoy de tractar aquesta qüestió amb fins electorals. No va renunciar al seu escó i passà al grup mixt. En la votació de la reprovació de la ministra Magdalena Álvarez va unir el seu vot al del PSOE.
Posteriorment formà part del partit centrista Centre Democràtic Liberal.
Va escriure una novel·la titulada Testamento inútil entre d'altres escrits.

## Referències

* ↑ García, Alfons «El exdiputado del PP Joaquín Calomarde muere a los 62 años». [Valencia], 20-03-2019 [Consulta: 20 març 2019].
* ↑ (castellà) Joaquín Calomarde demana anar al grup mixt i deixa el Partit Popular, a Levante-EMV del 18/04/2007. [Consultat: 14/19/2011]
* ↑ Calomarde, Joaquín. Testamento inútil (en castellà). Madrid: Endymión. ISBN 84-7731-175-7.

## Enllaços externs

* Pàgina Oficial del Congrés dels Diputats
# Algorisme del gradient estocàstic

L'algorisme del gradient estocàstic (amb acrònim anglès SGD), també conegut per gradient descendent incremental, és un mètode iteratiu per a optimitzar una funció objectiu derivable. S'anomena estocàstic perque les mostres se seleccionen aleatòriament en comptes d'un ordre predeterminat. Va ser desenvolupat per Herbert Robbins i Sutton Monro l'any 1951.

## Aplicacions

* Aprenentatge automàtic
* Regressió logística
* Model gràfic (estadística)
* Xarxa neuronal artificial

## Referències

* ↑ «Reducing Loss: Stochastic Gradient Descent | Machine Learning Crash Course | Google Developers» (en anglès). https://developers.google.com.+[Consulta: 14 novembre 2018].
* ↑ «Difference between Batch Gradient Descent and Stochastic Gradient Descent». Towards Data Science, 21-09-2017.
* ↑ «A Newbie's Guide to Stochastic Gradient Descent With Restarts». Towards Data Science, 20-07-2018.
# Juan Serrallés Colón

Juan Eugenio Serrallés Colón (Ponce, 1836 - 1921) fou un empresari porto-riqueny, fundador de la Hacienda Mercedita de Ponce, Puerto Rico, que es convertiria en la «Destilería Serrallés», productora del rom «Don Q».
Fill de Sebastià Serrallés, un català establert a Ponce a principis del segle xix i dedicat al sector de la canya de sucre; i de Juana Còlon. Juan Serrallés Colón era el propietari de la «Hacienda Mercedita» així com les veïnes «Hacienda Fe» i «Hacienda Laurel».
Va créixer a Ponce i es va educar a Espanya. Quan va retornar a l'illa, va dirigir la seva hisenda. El 1865, va importar una destil·ladora que va adquirir a França amb la que va produir el seus primers barrils de rom. Va anomenar el rom Don Q en honor d'El Quixot que es va fer popular a Puerto Rico.
El 1903, va instal·lar la primera destil·leria continua de Puerto Rico. Va morir el 1921 just quan la producció de rom fou aturada a causa de la Llei seca dels Estats Units d'Amèrica de la dècada de 1920. La seva família va continuar amb el negoci del sucre però també van començar a produir alcohol mèdic en comptes del prohibit rom, anomenat Alcoholado Superior 70.
Juan Serrallés Colón es va casar amb Mercedes Perez (Ponce, 1845-1922). Van tenir tres fills i dues filles. El seu fill gran, Juan Eugenio Serrallés Perez, esdevenia el cap del negocis familiars després de la mort del seu pare el 1921.

## Referències

* 1 2 Hacienda Mercedita Foundry, Barrio Sabanestas(sic), Municipality of Ponce, Puerto Rico: Photographs, Written Historical and Descriptive Data.
* ↑ Our Story: Arxivat 2017-04-09 a Wayback Machine. Destileria Serralles
* ↑ «A Spirited Tradition.». Arxivat de l'original el 2012-07-18. [Consulta: 10 setembre 2017].
* ↑ Serrallés Family.

## Enllaços externs

* Don Q rom
* Mercedes M. Serralles
# Cadme (desambiguació)

«Cadme» té aquests significats:
* Música:
** Cadmus et Hermione, òpera de Jean-Baptiste Lully
* Toponímia:
** Riu Cadme riu afluent del Licos de Frígia, que naixia prop de Laodicea
** Mont Cadme
** Cadmus o Al-Qadmus, ciutat de Síria
* Personatges:
** Cadme de Zancle, governant de l'antiga Grècia
** Cadme de Milet, el més antic dels historiadors i logògrafs grecs.
** Cadme de Milet el Jove, historiador grec
** Cadme, heroi grec
# Avesnes-les-Aubert

Avesnes-les-Aubert és un municipi francès, situat a la regió dels Alts de França, al departament del Nord. L'any 2006 tenia 3.706 habitants. Limita al nord amb Villers-en-Cauchies, al nord-est amb Saint-Aubert, al sud-est amb Saint-Hilaire-lez-Cambrai, al sud amb Boussières-en-Cambrésis, al sud-oest amb Carnières, al nord-oest amb Rieux-en-Cambrésis.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.426 | 4.355 | 4.256 | 4.031 | 3.848 | 3.592 | 3.706 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Claude Naveteur | PCF |
| 2008- | Maryse Basquin-Santer | |
# Ben Barres

Ben Barres (West Orange, 13 de setembre de 1954 - Stanford, 27 de desembre de 2017) fou un neurobiòleg estatunidenc de la Universitat Stanford. Les seves investigacions s'enfocaven en la interacció entre les neurones i les cèl·lules de la glia. Des del 2008, va ser catedràtic del Departament de Neurobiologia de la Facultat de Medicina de la Universitat Stanford. Havent transicionat de dona cap a home el 1997, va esdevenir el primer científic obertament transsexual de l'Acadèmia Nacional de Ciències dels Estats Units el 2013.

## Bibliografia

* ↑ goldman, Bruce. «Neuroscientist Ben Barres, who identified crucial role of glial cells, dies at 63» (en anglès). [Consulta: 15 febrer 2019].
* ↑ «Ben Barres», 18-10-2014. Arxivat de l'original el 2014-10-18. [Consulta: 15 febrer 2019].
* ↑ Huberman, Andrew D. «Ben Barres (1954–2017)» (en anglès). Nature, 553, 02-01-2018, pàg. 282. DOI: 10.1038/d41586-017-08964-1.
# Bernardo Cavallino

Bernardo Cavallino (Nàpols, 1616 - Nàpols, 1656) fou un pintor Italià de l'Escola napolitana, d'estil barroc.
És un pintor tan refinat com misteriós per la seva biografia, de la qual es coneixen poques dades. La seva carrera va abastar dues dècades però tan sols es coneix una pintura datada, la Santa Cecília (1645) dipositada al Palazzo Vecchio de Florència.

## Vida i obra

El cronista Bernardo de' Dominici va afirmar que Cavallino es va formar com a pintor amb Massimo Stanzione. No obstant això, els experts actuals creuen que el seu mestre va ser un artista anònim però de gran qualitat, potser espanyol, conegut com a «Mestre de l'anunci als pastors».
La seva producció juvenil combina el tenebrisme derivat de Caravaggio, que va tenir llarga vigència a Nàpols, amb colors brillants. Delata la influència de José de Ribera, líder de la pintura napolitana, així com de Van Dyck (que va viure uns anys a la propera Gènova) i de Giovanni Benedetto Castiglione.
Les seves obres més primerenques són La comunió dels apòstols(Milà, col·lecció privada), Martiri de sant Bartomeu (Museu de Capodimonte de Nàpols), l'esmentada Santa Cecília (Palazzo Vecchio de Florència, en dipòsit), El somni de sant Josep (Museu Nacional de Varsòvia), Immaculada Concepció (Pinacoteca de Brera de Milà), Caiguda camí del Calvari (Museu Chrysler de Norfolk) i L'adoració dels pastors (Cleveland Museum of Art).
Entre les seves obres posteriors, gairebé totes de format reduït, sobresurten Caius Mucius Scaevola Confronting King Lars Porsenna (Kimbell Art Museum de Fort Worth), Hermínia entre els pastors i La cantant (totes dues al Museu de Capodimonte).
El Museu del Prado posseïa només algun exemple dubtós de Cavallino, fins que el 1989 va adquirir La lapidació de sant Esteve, on el vermell de les seves vestidures destaca sobre els tons freds de les roques. El Museu Lázaro Galdiano posseeix la qual era (fins llavors) única mostra segura de l'artista a Espanya, un Bust de Sant Llorenç màrtir. La Col·lecció Carmen Thyssen-Bornemisza posseeix dues pintures circulars. Al MNAC es pot veure un Sant Joan Evangelista.

## Referències

* ↑ Fitxa de l'obra al web del MNAC

## Bibliografia

* Rudolf Wittkower,Art i Arquitectura a Itàlia: 1600-1750Edicions Càtedra, Madrid (2007) ISBN 978-84-376-2409-9
* Diversos Autors,Seicento Napoletano. Del naturalisme al barroc. Banc de Santander (2008). ISBN 978-84-89913-93-6
# Bercimuel

Bercimuel és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2005 | 2006 | 2007 |
| 81 | 76 | 84 | 84 | 81 | 75 | 71 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Bischheim

«Bischheim» té aquests significats:
* Bischheim (Baix Rin): municipi francès del departament del Baix Rin
* Bischheim (Renània-Palatinat): municipi alemany de l'estat de Renània-Palatinat
# Bitter Sweet

Bitter Sweet és una pel·lícula de 1940 dirigida per W.S. Van Dyke amb Jeanette MacDonald i Nelson Eddy.

## Argument

Per evitar un matrimoni arranjat amb un home que no estima, Sarah Millick s'escapa a Viena amb el seu professor de música, Carl Linden, que estima. Es casen. A Viena, lluiten per fer una vida fent música. Carl escriu una opereta i intenta produir-la. Són ajudats endavant pel Baró de Viena, però les seves intencions no són honorables. Mata Carl en una baralla amb l'espasa. Un productor produeix l'opereta, amb Sari al davant, tot i que sense el seu marit, és una victòria agredolça.

## Repartiment

* Jeanette MacDonald: Sarah Millick abans de ser Sarah Linden
* Nelson Eddy: Carl Linden
* George Sanders: Baró Von Travish
* Ian Hunter: Lord Shayne
* Felix Bressart: Max
* Edward Ashley: Harry Daventry
* Lynne Carver: Dolly

## Nominacions

1941
* Oscar a la millor fotografia per Oliver T. Marsh i Allen M. Davey
* Oscar a la millor direcció artística Cedric Gibbons i John S. Detlie

## Referències

* ↑ «Bitter Sweet». The New York Times.
# Berner Au

El Berner Au, antany també anomenat Farmsener Bek, és un riu de l'estat d'Hamburg a Alemanya. Neix al nucli de Volksdorf de la confluència de dos rius-fonts, el Deepenwiesengraben i el Klosterwiesengraben i desemboca al Wandse a HH-Tonndorf.
L'estany del Kupferteich és un pantà, construït el 1480 per a alimentar un molí de coure (Kupfer en alemany) del qual la producció s'exportava tot arreu Europa. Podria ser que el riu desembocava originalment a l'Osterbek. La drecera cap al Wandse feta per aprofitar un desnivell més alt dataria de l'època de la construcció del primer molí. A l'inici del segle xix, el molí va transformar-se en molí de blat i finalment en fàbrica de cervesa, tots desapareguts. Avui l'estany serveix de conca de retenció, del qual el nivell, reglat per una resclosa de bol semiautomàtica, pot variar més d'un metre per temps de pluges forts, el que fa tornar els senders al marge de vegades poc practicables.
La part superior més o menys va tenir el seu llit natural. La part inferior va ser renaturalitzat. Al marge de l'estany del Kupferteich va crear-se un pas de peix que fa que el riu torna a ésser accessible als peixos migrants. L'administració del bezirk Wandsbek va crear un sender des de l'aiguabarreig amb el Wandse fins als prats humits que formen la seva font. Va publicar un mapa que descriu en alemany els llocs d'interès.
El nom significa rierol (baix alemany: Au) de Berne, el nom del nucli de Farmsen-Berne que travessa. El nom antic, Farmsener Bek significa rierol de Farmsen, l'altre nucli que travessa.

## Afluents

* Aiguabarreig del Diekkampgraben i del Berner Au a Volksdorf
* Conca de retenció a l'aiguabarreig amb el Wellingsbüttler Grenzgraben entre Bramfeld i Sasel
* Klosterwiesengraben
* Deepenwiesengraben
* Diekkampgraben
** Saselheidergraben
*** Kampgraben
* Deepenhorngraben
* Karlshöher Graben
* Wellingsbüttler Grenzgraben

## Galeria

* Sender a Rahlsted
* El riu a prop de la terra d'aventures de Farmsen
* Pont de fusta
* L'estany Kupferteich
* Resclosa de bol (costat estany)
* Resclosa de bol (costat riu)

## Referències

* ↑ www.earthtools.org 53° 35′ 32.64″ N, 10° 6′ 56.88″ E﻿ / ﻿53.5924000°N,10.1158000°E﻿ / 53.5924000; 10.1158000
* ↑ Kupfer für ganz Europa in Hamburger Abendblatt, 8 d'agost de 2007
* ↑ Josef Nyáry, Kaiserliche Sommerfrische an der Berner Au a l'Hamburger Abendblatt, 5 de setembre de 2006
* ↑ Claudia Köster, Tour 2 Berner Au Mapa del sender des de Tonndorf a la font a Volksdorf amb fotos i descripció de 21 llocs d'interès. Edició Bezirksamt Wandsbek, Febrer 2008
* ↑ Claudia Köster, Ibidem
# Bolbochán

Bolbochán és el nom dels següents personatges:
* Jacobo Bolbochán (1906 - 1984), Mestre Internacional d'escacs argentí.
* Julio Bolbochán (1920 - 1996), Gran Mestre d'escacs argentí.
# Blitzkrieg (grup)

Blitzkrieg és una banda britànica de heavy metal (que pertany a la NWOBHM) fundada en 1980 a Leicester pel vocalista Brian Ross, l'únic membre present en totes les alineacions de la banda durant els seus trenta anys d'existència. Encara que en un principi la banda es formà en 1980, se separà uns anys després per a reformarse en 1984 i publicar A Time of Changes en 1985, un disc que anava a ser publicat en 1981. Aquest àlbum conté la cançó "Blitzkrieg", versionada múltiples vegades per Metallica, la qual cosa els va donar prou popularitat en el món del heavy metal. El bateria d'aquest grup, Lars Ulrich, ha expressat diverses vegades que Blitzkrieg ha sigut una de les seues màximes influències junt amb Diamond Head.
Des de la seua fundació, el grup ha sofert una constant d'anades i vingudes de membres, encara que Ross és l'únic permanent des de la primera encarnació de la banda. Han publicat nou àlbums, sent l'últim Theatre of the Damned, a la venda des de 2007.

## Membres

* Brian Ross - veu
* Ken Johnson - guitarra
* Guy Laverick - guitarra
* Paul Brewis - baix
* Phil Brewis - bateria

## Discografia

* A Time of Changes (1985)
* Ten Years of Blitzkrieg (1991)
* Unholy Trinity (1995)
* Ten (1997)
* The Mists of Avalon (1998)
* Absolute Power (2002)
* Absolute Live (2004)
* Sins and Greed (2005)
* Theatre of the Damned (2007)

## Enllaços externs

* Blitzkrieg - Lloc web oficial
# Bonham

Bonham és una població dels Estats Units a l'estat de Texas. Segons el cens del 2000 tenia 9.990 habitants.

## Demografia

Segons el cens del 2000, Bonham tenia 9.990 habitants, 2.884 habitatges, i 1.848 famílies. La densitat de població era de 1.067,1 habitants/km².
Dels 2.884 habitatges en un 28,6% hi vivien nens de menys de 18 anys, en un 44,9% hi vivien parelles casades, en un 14,9% dones solteres, i en un 35,9% no eren unitats familiars. En el 31,7% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,98.
Per edats la població es repartia de la següent manera: un 17,8% tenia menys de 18 anys, un 13,3% entre 18 i 24, un 33,6% entre 25 i 44, un 19,3% de 45 a 60 i un 15,9% 65 anys o més.
L'edat mediana era de 36 anys. Per cada 100 dones de 18 o més anys hi havia 179,9 homes.
La renda mediana per habitatge era de 26.131 $ i la renda mediana per família de 35.721 $. Els homes tenien una renda mediana de 26.035 $ mentre que les dones 21.897 $. La renda per capita de la població era d'11.840 $. Aproximadament el 12,6% de les famílies i el 18,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bonham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Bonham». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Bolland

«Bolland» té aquests significats:
* Toponímia
** Bolland (Berwijn), afluent del Berwijn
** Bolland (municipi) antic municipi de Bèlgica ara fusionat amb Herve
* Biografies:
** Joan Bolland (1596-1667) jesuïta dels Països Baixos espanyols, autor dels primers volums dels Acta Sanctorum
** Paul Bolland governador de la província de Lieja de 1990 a 2004
** Bolland & Bolland, duo neerlandès dels germans Ferdi i Rob Bolland, músics i cantants pop
** Brian Bolland coautor del llibre Alan Moore i de Brian Bolland, Batman: The Killing Joke, 1987
** Gerardus Bolland membre de l'Institut d'Estudis Catalans
* Organització:
* La Societat dels Bol·landistes, societat científica creada per Joan Bolland per a l'estudi dels documents sobre els sants
# Boll

El boll és la pellofa formada per les dues glumel·les que cobreixen el gra de cereals i que no és gaire digestible per als humans. Tradicionalment se'l treia durant la batuda a l'era. A continuació, amb el ventat se separava el gra del boll o les espiguetes de la palla aprofitant el vent i el diferent pes del gra i del boll. Modernament aquesta operació es fa al camp amb una recol·lectora.
No se l'ha de confondre amb el segó o el bren, la pell del gra, que conté molts nutrients i fibra alimentària.

## Referències

* ↑ «Boll». Gran Enciclopèdia Catalana. Barcelona: Grup Enciclopèdia Catalana.
* ↑ Veny, Joan. «Ventar/aventar el blat». A: Petit atles lingüístic del domini català. Barcelona: Institut d'Estudis Catalans, 2013, p. 32. ISBN 9788499651996.
* ↑ Buxó i Capdevila, Ramon. «4. Processament de la collita». A: L'origen i l'expansió de l'agricultura a l'Empordà: Del neolític a la romanització. Documenta Universitaria, 2010. ISBN 9788492707829.

## Enllaços externs

* Farasa i Ferrer, Josep. «Lèxic bàsic per anar a batre». Històries del Penedès. El Barrinaire, 30-06-2018.
* Esquirol, Josep. «Garbellant el gra per separar-lo de la pellofa». El món agrari a les terres de parla catalana. [Consulta: 28 desembre 2018].
# Bhanjanagar

Bhanjanagar(oriya ଭଂଜନଗର) és una ciutat i àrea notificada (planificada) al districte de Ganjam a Orissa. El seu nom sota els britànics era Russellkonda (Rasulkonda o Russelkonda) que vol dir Muntanyes de Russell en honor del comissionat especial George Russell nomenat el 1835 per pacificar la regió (on es feien els sacrificis humans o meriah), i fou rebatejada en honor del gran poeta Kavi Samrat Upendra Bhanja. Està situada a 19° 56′ N, 84° 35′ E﻿ / ﻿19.93°N,84.58°E﻿ / 19.93; 84.58. Segons el cens del 2001 té una població de 19.699 habitants que un segle abans, el 1901, era de 3.493. Fou capital de la taluka de Gumsur, abans un principat, i fou un cantonment (campament militar) fins que les tropes foren retirades el 1863.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Borda amb dos accessos

La Borda amb dos accessos és una obra de Bausen (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Borda de planta rectangular, amb coberta de palla sobre una trama de fusta a dos vessants. És força interessant encavallada interior. Consta de dos accessos: un dona la carrer, mentre l'altre dona a sota i al costa, donat el desnivell del terreny. Conserva el capser escalonat -típic d'aquest tipus constructiu- i consta de dos pisos.

## Referències

* ↑ «Borda amb dos accessos». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2021].
# Brasília Futebol Clube

El Brasília Futebol Clube és un club de futbol brasiler de la ciutat de Brasília al Districte Federal del Brasil.

## Història

És el club més antic de Brasília. Va ser fundat el 2 de juny de 1975 amb el nom Brasília Esporte Clube pels emprenedors José da Silva Neto i Vicente de Paula Rodrigues. En total ha guanyat 8 cops el campionat estatal, el darrer l'any 1987. La secció de futbol del club fou comprada el 1999 per Brasília Promoções e Participações Desportivas S/A, i fou reanomenada Brasília Futebol Clube, adoptant un nou logotip i canviant els seus colors del vermell al groc i blau. Retornà al color vermell el 2002.

## Palmarès

* Campionat brasiliense:
** 1976, 1977, 1978, 1980, 1982, 1983, 1984, 1987
* Copa Verde:
** 2014
* Segona Divisió del Campionat brasiliense:
** 2001, 2008
* Copa JK:
** 2013

## Estadi

Brasília juga els seus partits a l'Estadi Antônio Otoni Filho, conegut com a CAVE. Té una capacitat de 5.000 espectadors. També juga a l'Estadi Mané Garrincha.

## Referències

* 1 2 3 Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 139. ISBN 85-88651-01-7.
* 1 2 3 «Brasília Futebol Clube» (en portuguès). Arquivo de Clubes. Arxivat de l'original el de març 7, 2012. [Consulta: Juny 15, 2009].
* ↑ «Brasília E.C. e Brasília F.C. – equipes differentes». Rodrigo Santana: História do Futebol-Final: A Enciclopédia do Futebol na Internet. Arxivat de l'original el 2015-05-18. [Consulta: 20 juny 2014].
* 1 2 «Antônio Otoni Filho (CAVE)» (en portuguès). Futebol Nacional, Agost 12, 2008. Arxivat de l'original el de juliol 6, 2011. [Consulta: Juny 15, 2009].
# Bratenahl

Bratenahl és una vila dels Estats Units a l'estat d'Ohio. Segons el cens del 2000 tenia 1.337 habitants.

## Demografia

Segons el cens del 2000, Bratenahl tenia 1.337 habitants, 711 habitatges, i 363 famílies. La densitat de població era de 501,2 habitants/km².
Dels 711 habitatges en un 11,8% hi vivien nens de menys de 18 anys, en un 43,7% hi vivien parelles casades, en un 5,5% dones solteres, i en un 48,9% no eren unitats familiars. En el 40,9% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,87 i el nombre mitjà de persones que vivien en cada família era de 2,5.
Per edats la població es repartia de la següent manera: un 11,4% tenia menys de 18 anys, un 3,4% entre 18 i 24, un 21,8% entre 25 i 44, un 36,2% de 45 a 60 i un 27,2% 65 anys o més.
L'edat mediana era de 51 anys. Per cada 100 dones de 18 o més anys hi havia 90,8 homes.
La renda mediana per habitatge era de 76.028 $ i la renda mediana per família de 104.987 $. Els homes tenien una renda mediana de 61.250 $ mentre que les dones 46.563 $. La renda per capita de la població era de 72.757 $. Aproximadament l'1,6% de les famílies i el 4,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bratenahl». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bratenahl». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].